Putin vlerëson vemdimin amerikan për tërheqjen e trupave nga Siria 
Në konferencën e tij për shtyp të fundvitit, Presidenti rus e quajti praninë e tyre atje të paligjshme dhe një pengesë për paqen në rajon
President rus, Vladimir Putin shprehu mbështetjen për vendimin e befasishpm të Shtëpisë së Bardhë për të tërhequr 2 mijë trupa nga Siria, duke e quajtur praninë e tyre atje të paligjshme dhe një pengesë për paqen në rajon. Duke folur të enjten para një nurmi rekord prej një mijë e 700 gazetarësh, në konferencën tij të 14 të fundvitit, zoti Putin tha se ishte dakord me vlerësimin e Presidentit Donald Trump se Shteti Islamik ishte mposhtur përgjithësisht në terren në Siri. “Donald ka të drejtë, unë jam dakord me të", tha ai duke shtuar se ekstremistët radikalë ende që kanë nën kontroll pjesë të vogla të Sirisë, kanë pësuar të paktën një "goditje serioze" gjatë vitit të kaluar. Shtetet e Bashkuara e kanë justifikuar praninë ushtarake në Siri, për të luftuar Shtetin Islamik si pjesë e luftës globale kundër terrorizmit. Më pas, zoti Putin shprehu mosbesim nëse forcat amerikane do të tërhiqeshin vërtet nga Siria. Të mërkurën, mediat shtetërore ruse njoftoi se Ministra e Jashtme e Rusisë e quajti një tërheqje të mundshme amerikane, një shenjë të mirë për një marrëveshje poltike të krizës shtatëvjeçare. Ministria tha gjithashtu se një nismë për të formuar një komision kushtetues sirian, kishte shanse më të mira për sukses, pa praninë amerikane në rajon. Reagimi i Kremlinit pas njoftimit të Shtëpisë së Bardhë të mërkurën, i dha municion retorik kritikëve të vendimit të presidentit Trump, të cilin edhe disa nga aleatët e zotit Trump në Kongres, e quajtën kaotik dhe të gabuar. Anëtari i Komisionit të Senatit për Forcat e Armatosura, republikani Lindsey Graham i Karolinës së Jugut, komentoi për vendimin në Twitter. Por disa ekspertë ushtarake të vendosur në Moskë, nuk janë aq të sugurt se tërheqja amerikane do të sjellë përfitime të menjëhershme për Rusinë. Andrey Kortunov, drejtor i Këshillit Rus për Marrëdhënieve Ndërkombëtare, tha se edhe vetë pakësimi i shanseve për përplasje të paqëllimshme mes trupave amerikane dhe ruse, është një arsye që zoti Putin të flerë më i qetë, dhe se tërheqja e trupave amerikane, është në përgjithësi e faviorshme për Kremlinin, Trupat amerikane në Siri kanë punuar ngushtë me një aleancë milicish kurde dhe arabe, të njohur si Forcat Demokrate Siriane, që Turqia beson se është e lidhur me milicitë kurde, brenda kufijve të saj dhe ka kërcënuar t'i godasë. Paul McLeary i organizatës "Breaking Defense", pranë Uashingtonit dhe që ka ndjekur nga afër luftën në Sir dhe ka raportuar gjerësisht për shitjen e armëve amerikane në rajon, njoftoi të enjten se presidentët Trump dhe Erdogan, kishin pasur një bisedë telefonike një javë më herët, duke ngjallur spekullime se "udhëheqëi turk, që është distancuar nga Shtetet e Bashkuara dhe është afruar me Kremlinin, e kishte nxitur Trumpin të tërhiqej". Shtëpia e Bardhë mohoi që Erdogani të kishte ndikuar tek vendimi i zotit Trump për t'u tërhequr dhe luftëtarët e SDF-së nxorrën një deklaratë që hidhte poshtë pretendimin se Shteti Islamik ishte mposhtur. “Por të martën në mbrëmje, lindën dyshime kur Departamenti i Shtetit njoftoi se Shtetet e Bashkuara janë të gatshme t'i shesin Turqisë mbi raketa për mbrojtjen ajrore dhe sisteme radarësh për 3.5 miliardë dollarë", shkruante McLeary që njoftoi se nëse marrëveshja miratohet nga Kongresi, mund t'i përmbyste planet turke për të blerë një sistem rus të mbrojtjes ajrore, një lëvizje që Shtetet e Bashkuara dhe zyrtarët e NATO-s e kanë kritikuar. Zoit Kortunov i Këshillit Rus për Marrëdhënie Ndërkombëtare tha se tërheqja amerikane, mund të kishte edhe pasoja të paparashikuara gjeopolitike për marrëdhëniet SHBA-Rusi. I pyetur nëse prania amerikane në Siri ishte e nevojshme për justifikuar arsyetimin e Putinit për të mbajtur forca tokësore atje, Kortunov u step. Analistët ushtarakë thonë se deri në 30,000 mijë militantë të Shtetit Islamik vazhdojnë të jenë aktivë në Siri dhe se vendimi i Presidentit Trump duket të jetë bërë pa mbështetjen ose dijeninë e zyrtarëve më të lartë të Pentagonit.